Tájékoztató az iskolai étkezés igénybevételéről

Tisztelt Szülő!

A 2011. évi CXC. tv. A nemzeti köznevelésről szóló törvény szerint az önkormányzatoknak biztosítani kell étkezési lehetőséget azon tanulók részére, akiknek igénylik, mely szolgáltatásigénybevétele térítésidíj köteles.

1997. évi XXXI. törvény a gyermekek védelméről és a gyámügyi igazgatásról szóló törvény előírja, hogy mely esetben kell ***ingyenesen és az intézményi térítési kedvezményekkel biztosítani az ellátást.***

***Étkezés megrendelésének, megtérítésének rendje:***

1. ***Megrendelés:***

***Az étkezés rendelése és fizetése előre történik.***

Ha a gyermek részére étkezést szeretne igényelni 2020/2021-es tanévre, akkor a mellékelt nyomtatványok közül a gyermek részére megfelelőt juttassa el hozzánk elektronikusan, vagy az ügyfélfogadási irodánk bejáratánál lévő postaládába helyezze el.

A nyomtatványok a <http://zegesz.hu/kozetkeztetes/nyomtatvanyok> honlapon is megtalálhatók.

A mellékelt nyomtatványon kérjük, jelölje be, hogy gyermekének *napi hányszori étkezést* igényel, illetve ha a felsorolt *kedvezmények* közül valamelyikre jogosult.

Kollégiumi elhelyzésnél azt is fontos megjelölni, hogy az iskolában – mely iskolában -, vagy a kollégiumban kíván ebédelni a tanuló.

Felhívjuk figyelmét, hogy amennyiben a tanév során bármilyen változás történik – pl.: *iskola-váltás, normatív kedvezményre való jogosultság/megszűnése* – az étkezési csoport felé 10 napon belül szíveskedjen jelezni.

A kedvezményre jogosító igazolásokat ***minden tanév elején*** kérjük ismételten benyújtani mindaddig, amíg a jogosultság fennáll. **A szülő felelőssége megfelelő időben benyújtani az igazolásokat**, ellenkező esetben 100% -os térítési díj fizetésére kötelezett.

A diétás étrend igényléséhez ***szakorvosi véleményt*** szükséges csatolni.

Kérjük, adja meg ***saját elérhetőségeit*** a későbbi könnyebb kapcsolattartás megkönnyítése érdekében. Középiskolás esetében is a szülő elérhetőségeit kérnénk megadni, mert tapasztalataink szerint a gyermek nem adja tovább a küldött információt, számlát. Köszönjük!

1. ***Számlázás:***

Az ***étkezési térítési díj fizetése előre történik***, mely mindig az étkezést megelőző hónapban esedékes. Megrendelése alapján az elkészült számla az iskolákban kiosztásra kerül, illetve a megadott emailcímre elküldi a rendszer, de e számla nem minősül elektronikus számlának, ez csak egy lehetőség.

Ha a megelőző hónap 25-ig nem kapja meg a számlát, kérjük, jelezze az ügyfélszolgálat elérhetőségein.

***A szeptemberi étkezést augusztus 27-ig szíveskedjen kiegyenlíteni, ellenkező esetben a tanév első napjaiban nem lesz jogosult étkezni a gyermek.***

Az *iskolai étkezési díj befizetése a következő módokon* lehetséges:

* átutalással: a számlán szereplő bankszámlára;
* OTP Banknál banki pénztári befizetés;
* csoportos beszedési megbízással: nyomtatványt az ügyfélszolgálaton lehet kérni telefonon, vagy emailben. Ebben az esetben a felhatalmazónak kitöltés után a felhatalmazást a számlavezető bankkal kell aláíratni, vagy intenetes bank esetén rögzítenie, elfogadását követően a megbízás másolatát / a bank által adott igazolást a ZEGESZ étkezési csoportjához kell eljuttatni (elektronikusan, vagy postaládába helyezve). Fontos visszajuttatni, mert addig nincs lehetőségünk a lehívást elindítani.

**Kérjük, minél többen válasszák a csoportos megbízást, elkerülve a késedelmes fizetés okozta kellemetlenségeket.**

Étkezni csak az étkezési térítési díj megfizetését követően lehet. Amennyiben **tárgyhó utolsó előtti napjáig nem történik meg a befizetés, a megrendelést az intézmény mindaddig szünetelteti,** amíg **a térítési díj befizetésre nem kerül.**

Az intézményben – napközbeni ellátás keretében – biztosított étkezési térítési díjak megfizetésére a szülő, gyám (törvényes képviselő) köteles.

*Felhívom figyelmét, hogy a tanév első napján csak az a gyermek tud étkezni, akinek már be van fizetve az étkezése.*

A befizetett étkezés érvényesítése érintős kártyával történik, melynek ára 1000 Ft. Normál esetben a kártya árát – akár az étkezés rendelés – az iskolai beiratkozáskor kell fizetni, de mivel erre jelen esetben erre nincs lehetőség, így a kártya kiosztásakor kérnénk befizetni, átadni kolléganőinknek.

1. ***Étkezés:***

Első tanítási napon kiosztásra kerülnek a menzakártyák és összeszedésre kerül az ára. Kérnénk a gyermeknek átadni az összeget. A kártyás rendszer érintős bankkártya elvén működik, mely nem ad lehetőséget a kártya nélküli étkezésre. **Lyukasztás esetén használhatatlanná válik**. Felhívjuk szíves figyelmüket, hogy amennyiben a menzadíj a ***hónap utolsó előtti napjáig*** nem kerül rendezésre, a kártya letiltásra kerül, a tanuló nem tudja használni, nem tud étkezni.

Az étkezés minőségével, vagy mennyiségével kapcsolatos reklamációkat a Hungast Zeg Kft-hez kell eljutattni.

1. ***Étkezés lemondása:***

A szolgáltató az étkezés lemondását, módosítását a tárgynapot megelőző 8 óra 30-ig fogadja el intézményünktől.

Lemondási lehetőségek: ingyenes üzenetrögzítős zöldszámon **80/210-411,** illetve email-en kozetkeztetes@zegesz.hu

***Későbbi időpontban lemondást fogadni nem áll módunkban,*** de lehetőséget biztosítunk az ebéd éthordóban történő elszállítására az iskola konyhájáról.

***Felhívjuk a Tisztelt Szülő figyelmét, hogy az étkezés lemondása kizárólag a ZeGesznél lehetséges, a tanuló hiányzása nem vonja automatikusan maga után az étkezés lemondását is.***

1. ***Étkezési csoportunk elérhetőségei:***

Étkezés rendelés, lemondás: (80)/210-411 (üzenetrögzítős telefon)
Ügyintézés: 92/510-945, 06/30 737-0610, 06/30 451-7045
Email: kozetkeztetes@zegesz.hu

A <http://zegesz.hu/kozetkeztetes> oldalon további kérdésekre is választ talál (nyomtatványok, igénylőlapok, stb.) és közösségi oldalunkon friss hírekkel szolgálunk.

Köszönöm együttműködését!

Zalaegerszeg, 2020. április 14.

 Gehér Mariann

 igazgató sk.